SAOG-ministers vergader in JohannesburgStad Johannesburg (Foto: Willie, Pixabay) Ministers van finansies en beleggings wat deel vorm van die Suider-Afrikaanse Ontwikkelingsgemeenskap (SAOG)-komitee vergader vandag in Johannesburg om te kyk na geleenthede vir samewerking en die verbetering van finansiële koördinasie. Goewerneurs van die bank van die streek sal by die ministers aansluit. Die agenda sluit in ŉ strategie vir finansiële insluiting en klein en mediumgrootte ondernemings se toegang tot fondse, die bevordering van verbindings tussen die globale agendas van BRICS en G20, die versterking van streeksintegrasie in die finansies- en beleggingsektor, streekshulpbron-mobiliseringsraamwerk, en valutabeheer. Suid-Afrika is sedert Augustus 2017 in die voorsitterstoel van die SAOG. Die tema van die land se voorsitterskap van die SAOG is “Vennootskappe met die privaatsektor in ontwikkelende nywerheids- en streekswaardekettings”. Lande wat deel vorm van die SAOG sluit in Angola, Botswana, die Demokratiese Republiek van die Kongo, Eswatini, Lesotho, Madagaskar, Malawi, Mauritius, Mosambiek, Namibië, die Seychelles, Tanzanië, Zambië en Zimbabwe.